31979R1384
L 167/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1384/79 AL CONSILIULUI
din 25 iunie 1979
de modificare a Regulamentului (CEE) nr. 1108/70 de introducere a unui sistem de înregistrare contabilă a cheltuielilor aferente infrastructurilor de transport feroviar, rutier și pe căi navigabile interioare
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 75,
având în vedere propunerea Comisiei,
având în vedere avizul Parlamentului European (1),
având în vedere avizul Comitetului Economic și Social (2),
întrucât în vederea instituirii unui sistem de tarifare pentru utilizarea infrastructurii în cadrul politicii comune de transport este necesar să se cunoască cheltuielile cu infrastructura;
întrucât un sistem de contabilitate permanentă oferă modalitatea cea mai adecvată de cunoaștere a cheltuielilor cu infrastructura;
întrucât Consiliul a introdus în acest scop, prin Regulamentul (CEE) nr. 1108/70 (3), un sistem de contabilitate permanentă pentru aceste cheltuieli;
întrucât ar trebui să se țină seama de experiența dobândită și de elaborarea politicii comune de transport; întrucât formularele contabile, lista tipurilor de infrastructură și graficul încasărilor cu privire la utilizarea infrastructurii prevăzute în Regulamentul (CEE) nr. 1108/70 ar trebui să fie modificate în consecință,
ADOPTĂ PREZENTUL REGULAMENT:
Articolul 1
Regulamentul (CEE) nr. 1108/70 se modifică după cum urmează:
1.
Articolul 3 se înlocuiește cu următorul text:
„Articolul 3
Conturile de cheltuieli cu infrastructura se vor întocmi pentru fiecare din rețelele feroviare specificate la anexa II (A.1) și pentru totalul celorlalte rețele specificate la anexa II (A.2), precum și pentru toate căile rutiere și navigabile interioare deschise traficului public, cu următoarele excepții:
a)
(drumurile închise traficului auto, adică vehiculelor având o capacitate cilindrică mai mare sau egală cu 50 cm3;
(b)
drumurile folosite exclusiv de către vehiculele agricole sau forestiere ori care sunt utilizate exclusiv la asigurarea accesului pentru operațiunile agricole sau forestiere;
(c)
căile navigabile interioare unde traficul se limitează la nave având capacitate maximă de transport mai mică de 250 tone;
(d)
căi navigabile cu caracter maritim, conform listei din Regulamentul (CEE) nr. 281/71 (4).
2.
Articolul 5 alineatul (2) litera (a) se înlocuiește cu textul următor:
„(2) Se vor întocmi conturi separate:
(a)
pentru căile ferate:
(i)
pentru fiecare din rețelele specificate la anexa II (A.1);
(ii)
pentru totalul celorlalte rețele specificate la anexa II (A.2). Totuși situația încasărilor provenite de pe urma acestor rețele va fi trimisă doar o dată la cinci ani, începând cu cele pentru anul 1980.”
3.
A doua liniuță de la primul paragraf al articolului 6 se înlocuiește cu textul următor:
„-
rambursări de capital și, separat, dobânda la împrumuturile contractate anterior.”
4.
Articolul 7 se înlocuiește cu textul următor:
„Articolul 7
Statele membre trimit Comisiei, concomitent cu evidențele menționate la articolul 5 și pentru aceeași perioadă, situația încasărilor privind utilizarea infrastructurilor, în conformitate cu tabelele A, B (1.1) și C din anexa III.
Încasările cuprinse în tabelele B (1.2) și B (2) din anexă vor fi trimise doar o dată la cinci ani. În cazul tabelului B (1.2) situația încasărilor va fi trimisă prima dată pentru anul 1980, iar în cazul tabelului B (2) raportarea încasărilor va fi suspendată până când realizarea sistemului de tarifare privind utilizarea infrastructurii o va face necesară.”
5.
Anexele I, II și III se modifică conform anexei în cauză.
Articolul 2
În termen util și după consultarea Comisiei, statele membre vor adopta actele cu putere de lege și actele administrative necesare punerii în aplicare a prezentului regulament.
În cazul în care un stat membru solicită acest lucru sau în cazul în care Comisia consideră necesar, Comisia va consulta statele membre respective în legătură cu termenele limită pentru măsurile vizate la alineatul precedent.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 25 iunie 1979.